ΓΡΑΠΤΗ ΕΡΩΤΗΣΗ E-1350/02

υποβολή: Erik Meijer (GUE/NGL) προς την Επιτροπή

(13 Μαΐου 2002)

Θέμα: Ανησυχητικάψηλή ποσότητα της καρκινογόνου ουσίας ακρυλαμίδιο σε τρόφιμα ευρείας κατανάλωσης

1. Γνωρίζει η Επιτροπή σχετικά με το μικρό κύμα πανικού που έχει καταλάβει τη Σουηδία μετά από τη δημοσίευση έκθεσης από την οποία απορρέει ότι μεγάλος αριθμός ψητών ή τηγανιτών τροφίμων που παρασκευάζονται βάσει αμύλου ή ζάχαρης, περιέχουν μια ουσία η οποία μπορεί να προκαλέσει καρκίνο: το ακρυλαμίδιο που χρησιμοποιείται για τον καθαρισμό τωνδάτων, καθώς και ότι οι μετοχές των εταιρειών US Kellogg, Quaker Oats Co και της φινλανδικής CHIPS ABP έχουν καταρρεύσει, ενώ κατακλύσθηκε η ιστοσελίδα τηςπηρεσίας για την ασφάλεια των τροφίμων·

2. Τι γνωρίζει η Επιτροπή σχετικά με την έρευνα που διεξήγαγε το Πανεπιστήμιο της Στοκχόλμης και η οποία καταλήγει στο συμπέρασμα ότι τα άτομα που καταναλώνουν μεγάλες ποσότητες τσιπς, cornflakes και ορισμένων τύπων ψωμιού έχουν μεγαλύτερες πιθανότητες να προσβληθούν από καρκίνο, γεγονός που, μόνο στη Σουηδία, αφορά κατ' εκτίμηση εκατοντάδες άτομα ετησίως·

3. Μπορεί να αναφέρει η Επιτροπή εάν θεωρεί την καταπολέμηση του καρκίνου στην Ευρώπη ως μια αυστηρά εθνικήπόθεση ή εάν κρίνει ότι το θέμα αυτό άπτεται συγχρόνως των αρμοδιοτήτων της Υπηρεσίας για την Ασφάλεια των Τροφίμων που πρόκειται να εγκατασταθεί προσωρινά στις Βρυξέλλες·

4. Μπορεί να αναφέρει η Επιτροπή σε ποιο βαθμό η καταπολέμηση του καρκίνου αποτελεί προτεραιότητα της Ευρωπαϊκής Ένωσης· Είναι σε θέση η Επιτροπή να συγκρίνει τα ποσά που διατίθενται για την καταπολέμηση του καρκίνου με εκείνα που διατίθενται για την προβολή της ίδιας της Ευρωπαϊκής Ένωσης· Θα μπορούσε η σύγκριση αυτή να αμαυρώσει την εικόνα της ΕΕ εάν αποδειχθεί ότι το κονδύλιο που διατίθεται για την αντικαρκινική έρευνα είναι χαμηλότερο·

5. Μπορεί να αναφέρει η Επιτροπή τι ποσά διαθέτουν παράλληλα, εκτός του πλαισίου της ΕΕ, τα επιμέρους κράτη μέλη για την αντικαρκινική έρευνα, καθώς και τι ποσά διαθέτει η ΕΕ και τα κράτη μέλη για την προώθηση της κατανάλωσης νωπών λαχανικών που κατά γενική αποδοχή έχουν αντικαρκινικές ιδιότητες·

6. Είναι διατεθειμένη η Επιτροπή να προωθήσει τη διεξαγωγή δοκιμών σε ευρεία κλίμακα· Κατά πόσο η ΕΕ και τα κράτη μέλη θα μπορούσαν ναποστηρίξουν χρηματο-οικονομικά τις έρευνες αυτές·

Απάντηση του κ. Byrne Εξ ονόματος της Επιτροπής

(5 Ιουλίου 2002)

Παραπέμπουμε τον κ. βουλευτή στην απάντηση της Επιτροπής στη γραπτή ερώτηση E-1404/02 του κ. Dehousse(1).

Όσον αφορά τα ειδικά προβλήματα που συνδέονται με τον καρκίνο, πρέπει να τονιστεί ότι οι ισχυρισμοί σχετικά μεψηλή ποσότητα της καρκινογόνου ουσίας ακρυλαμιδίου στα τρόφιμα βασίζονται σε εκτιμήσεις βασίζονται σε εκτιμήσεις. Ωστόσο οι σουηδοί ερευνητές δεν έχουν πραγματοποιήσει μακροπρόθεσμη μελέτη. Καθώς δενπάρχουν επιστημονικές δημοσιεύσεις για το θέμα, προς το παρόν είναι δύσκολο να κριθεί η ακρίβεια των δημοσιευμένων πληροφοριών σε σχέση με τον αυξημένο κίνδυνο καρκινογένεσης στον πληθυσμό.

Η καταπολέμηση του καρκίνου δεν είναι αυστηρά ένα εθνικό ζήτημα. Η Επιτροπή άρχισε το 1987 μια σειρά σχεδίων δράσης για την πρόληψη του καρκίνου, που ονόμασε πρόγραμμα η Ευρώπη κατά του καρκίνου. Σχεδόν την ίδια περίοδο η Επιτροπή επίσηςποστήριξε την ευρωπαϊκή έρευνα για τον καρκίνο μέσω μιας σειράς πολυετών προγραμμάτων πλαίσιο για την έρευνα και την ανάπτυξη. Μέσα στο πεδίο των αρμοδιοτήτων της, η Ευρωπαϊκή Αρχή για τα Τρόφιμα θα αντιμετωπίσει επίσης ζητήματα που σχετίζονται με την καταπολέμηση του καρκίνου.

Η καταπολέμηση του καρκίνου είναιψηλή προτεραιότητα της Επιτροπής. Αν και το πρόγραμμα η Ευρώπη κατά του καρκίνου θα εκπνεύσει στο τέλος του 2002, θα το διαδεχτεί ένα σχέδιο δράσης για τη δημόσιαγεία, το οποίο θα αντιμετωπίσει ζητήματα σχετικά με την πρόληψη του καρκίνου. Το πρόγραμμα η Ευρώπη κατά του καρκίνου έχει διαθέσει 90.6 ευρώ εκατ. για την περίοδο από το 1996 έως το 2002 για μια πληθώρα δραστηριοτήτων, όπως η ευρωπαϊκή εβδομάδα κατά του καρκίνου. Επιπλέον το νέο πρόγραμμα πλαίσιο για την έρευνα ενθαρρύνει και την ευρωπαϊκή έρευνα για τον καρκίνο. Δεν είναι δυνατόν ναπάρξει σύγκριση μεταξύ των συνολικών δαπανών για τις δραστηριότητες καταπολέμησης του καρκίνου και για άλλα προγράμματα ενημέρωσης που αφορούν την Ένωση. Το ίδιο ισχύει για τις συνολικές δαπάνες όλων των κρατών μελών για την έρευνα για τον καρκίνο και την προώθηση φρέσκων φρούτων και λαχανικών.

Μέχρι σήμερα, μόνον ορισμένα φρούτα (εσπεριδοειδή, μήλα, καρποί με κέλυφος) αποτέλεσαν τον αντικείμενο προγραμμάτων προώθησης στην εσωτερική αγορά, με τη συγχρηματοδότηση της Κοινότητας. Οι νέες κοινοτικές κανονιστικές ρυθμίσεις, διευρύνουν την εν λόγω συγχρηματοδότηση προγραμμάτων σχετικά με τα όπωροκηπευτικά'. Η Επιτροπή μελετά σήμερα τις προτάσεις προγραμμάτων που έχουν κατατεθεί για το θέμα αυτό από τα κράτη μέλη, η προθεσμία κατάθεσης των οποίων ήταν η 15η Μαΐου 2002. Τα ενδεικτικά κονδύλια του προϋπολογισμού, που προβλέπονται κάθε χρόνο για την κοινοτική συγχρηματοδότηση (50 %), ανέρχονται σε 6 εκατομμύρια ευρώ για τα φρέσκα οπωροκηπευτικά και σε 6 εκατομμύρια ευρώ για τα μεταποιημένα οπωροκηπευτικά.

Η Επιτροπή ερευνά σήμερα τον τρόπο με τον οποίο η μεγάλης κλίμακας ευρωπαϊκή έρευνα για τον καρκίνο και η μελέτη σε επίπεδο κοόρτης σχετικά με τη διατροφή (EPIC), η οποία έχει συγχρηματοδοτηθεί από το πρόγραμμα Ευρώπη κατά του Καρκίνου για περισσότερα από δέκα χρόνια, θα μπορούσαν να αξιοποιηθούν για να δώσουν απαντήσεις σε ερωτήματα για το σχετικό κίνδυνο εμφάνισης του καρκίνου από το ακρυλαμίδιο στα τρόφιμα. Η EPIC συντονίζεται από το Διεθνή Οργανισμό Έρευνών Καρκίνου (IARC) του Παγκόσμιου Οργανισμού Υγείας. Η μελέτη περιλαμβάνει περίπου 500 000 συμμετέχοντες από εννιά κράτη μέλη της Ευρωπαϊκής Ένωσης και τη Νορβηγία. Είκοσι τέσσερα διαφορετικά ερευνητικά κέντρα παρακολουθούν τις διατροφικές συνήθειες των συμμετεχόντων, που προηγούνται της εμφάνισης του καρκίνου.

(1) ΕΕ C 277 E της 14.11.2002, σελ. 201.